Diari Oficial de la Generalitat Valenciana


Sumari del DOGV 6057, del 15-07-2009 (2009/8298)

Notificació de la resolució del recurs d'alçada, referència interna R-253/2009, al Sr. Francisco Cutillas Ortiz.
----------------------------------------------------------------------------------------------------------------

### Dades del document

Número de DOGV
:   6057

Data del DOGV
:   15-07-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/8298


Data del document
:   02-07-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació de la resolució del recurs d'alçada, referència interna R-253/2009, al Sr. Francisco Cutillas Ortiz. [2009/8298]  
De conformitat amb el que estableix l'art. 59.4 de la Llei 30/92, de 26 de novembre, de règim jurídic de les administracions públiques i del procediment administratiu comú, es notifica al Sr. Francisco Cutillas Ortiz, c/ Julio Romero de Torres, núm. 4, esc. 2, 1r esq. (03979 Monòver) la resolució del recurs d'alçada amb el número de referència interna R-253/09.  
València, 2 de juliol de 2009. - La directora general d'Habitatge i Projectes Urbans: M. Jesús Rodríguez Ortiz.  
"Resolució de la secretària autonòmica de Medi Ambient, Aigua, Urbanisme i Habitatge del recurs d'alçada relatiu a l'expedient de resolució de contracte d'arrendament i desnonament administratiu per realització d'activitats molestes, insalubres, nocives, perilloses o il·lícites (A-DAMC-0010/08) de l'habitatge siti a Monòver (Alacant), carrer Julio Romero de Torres núm. 4, esc-2, pis-1, porta D (Codi de l'habitatge 03/0930/0015).  
Dades del reclamant  
Número de l'expedient Cognoms i nom  
A-DAMC-0010/08 Cutillas Ortiz, Francisco  
Dades de l'habitatge  
Codi de l'habitatge 03/0930/0015.  
Domicili: c/ Julio Romero de Torres, núm. 4, esc. 2, pis 1, porta D de Monòver (Alacant)  
Règim: arrendament.  
Adjudicatari: Francisco Cutillas Ortiz.  
I. Antecedents  
Cronològicament exposats, els fets essencials relatius a l'esmentat expedient són els següents:  
Primer. Amb motiu de les visites periòdiques realitzades per personal adscrit a la Inspecció de Patrimoni de l'IVHSA i segons l'informe remés pels Serveis Socials municipals de l'Ajuntament de Monòver, es va detectar que a l'interior de l'habitatge objecte d'aquest expedient es produïen altercats reiterats que molestaven de manera notòria la vida tranquil·la dels altres veïns, tenint els ocupants una conducta antisocial reiterada i notòria, fent el seu caràcter molt difícil la convivència, la qual cosa va donar lloc a què per providència de 29 de gener de 2008 s'incoara aquest expedient.   
Segon. El 14 de febrer de 2008 es va formular el corresponent plec de càrrecs que no va poder ser notificat directament a l'interessat per trobar-se absent de l'habitatge, per la qual cosa va ser objecte de notificació per edictes i de publicació en el DOCV núm. 5722 de 12 de març de 2008.  
Tercer. Pel fet que l'interessat no va presentar proves ni formulat al·legacions es va considerar l'esmentat plec com a proposta de resolució i el 9 de juliol de 2008 la directora general d'Habitatge i Projectes Urbans va dictar la corresponent resolució en què s'acordava la resolució de contracte i el desnonament per activitats molestes, insalubres, nocives, perilloses o il·lícites, que, com consta en aquesta, i en no poder ser notificada a l'interessat després de dos intents negatius, va ser objecte de notificació per edictes i publicada en el DOCV núm. 5809 de 18 de juliol de 2008.  
Quart. El 30 de juliol de 2008 l'interessat va presentar a través dels serveis de Correus un escrit en el qual interposava recurs d'alçada contra l'esmentada resolució, i acompanyava la documentació que va considerar oportuna al dit fi.   
II. Fonaments de dret  
L'article 57.5.2.h) de la Llei 8/2004, de 20 d'octubre, de la Generalitat, de l'habitatge de la Comunitat Valenciana, en relació amb els articles 181 i 182 del Decret 75/2007, de 18 de maig, de Reglament de protecció pública a l'habitatge, i per la seua disposició addicional cinquena, en relació amb els articles 138 del D 2114/1968, de 24 de juliol, i l'article 30 del RD 2960/76, de 12 de novembre, configuren com a motiu de resolució administrativa de contracte d'arrendament quan a l'habitatge, o a la resta de l'immoble, tinguen lloc activitats prohibides en els estatuts o que contravinguen les disposicions generals sobre activitats molestes, insalubres, nocives, perilloses o il·lícites.  
L'article 27.1 i 2, paràgrafs d) i e), de la vigent Llei d'arrendaments urbans.  
Els articles 20 i 24 de la Llei 14/2003, de 10 d'abril, de patrimoni de la Generalitat Valenciana.  
L'article 183 del Decret 75/2007, de 18 de maig, de Reglament de protecció pública a l'habitatge; articles 142 i 161 del Reglament d'habitatges de protecció oficial de 24 de juliol de 1968; article 84 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/99 de 13 de gener, i l'article 16 i següents del RD 1398/93, de 4 d'agost, respecte al procediment que s'ha de seguir.  
L'article 143 del Decret 2114/1968 de 24 de juliol que reputa en tot cas el domicili de l'interessat com l'habitatge objecte del desnonament en relació amb l'article 59 i següents de la Llei 30/1992 de règim jurídic de les administracions públiques i del procediment administratiu comú.  
III. Contestació a les al·legacions  
En aquest cas és evident que ens trobem davant d'una vertadera situació de realització en l'interior de l'habitatge d'activitats molestes consistents en altercats reiterats que fan difícil la convivència amb els altres veïns, amb conducta antisocial reiterada que no sols ha sigut apreciada directament pel personal adscrit a la Inspecció de Patrimoni de l'IVHSA sinó també pels Serveis Socials municipals de l'Ajuntament de Monòver que en informe emés a aquest efecte i sobre Francisco Cutillas manifesten que: "les relacions amb els veïns són molt conflictives, ja que provoquen contínues discussions i generen malestar i por entre els veïns", i afig que: "la convivència amb aquest veí és insuportable". Per tant, dels documents que donen lloc a la incoació de l'expedient es desprén clarament que l'adjudicatari produeix constants altercats que molesten de manera notòria la vida tranquil·la de la resta dels veïns, la qual cosa fa necessària una actuació immediata en l'edifici, edifici que es troba, per aquest motiu, en una situació de greu deteriorament.  
Respecte a les al·legacions formulades en l'escrit d'interposició del recurs, sobre que la convivència és correcta i que les imputacions no són reals, no poden ser admeses ni desvirtuen la causa que va donar lloc a l'obertura de l'expedient, més si tenim en compte que l'informe que acompanya el seu recurs del secretari de la Comunitat és de data molt posterior a la d'incoació de l'expedient i que, al contrari, els informes que van donar lloc a la iniciació del procediment són producte d'un seguiment prolongat realitzat tant per personal adscrit a la Inspecció de Patrimoni de l'IVHSA com pels Serveis Socials municipals, a qui no poden oposar-se les manifestacions d'un president i secretari de comunitat que sembla que es troben pressionats per les desagradables circumstàncies del cas. D'altra banda, les manifestacions de l'adjudicatari no han sigut objecte de prova (haguera sigut suficient la presentació de firmes dels veïns sobre la seua bona conducta) i no es pot considerar prova suficient que s'haja compromés a l'abonament de les quotes per despeses comunes.  
A aquest respecte és reiterada, constant i uniforme la doctrina del nostre Tribunal Suprem (SSTS 23.05.1996, 16.07.2001 i 23.04.2001) que indica que les actes d'inspecció "són instruments vàlids i adequats per a completar i facilitar la labor inspectora i aconseguir valor probatori ja que són acceptades per l'inspector, com també que el valor probatori de les actes elaborades pels serveis administratius d'inspecció, amb l'abast que els atorga la jurisprudència, pot ser eficaç per a enervar el dret a la presumpció d'innocència; que les actes de la Inspecció poden constituir un mitjà de prova susceptible d'aconseguir el convenciment del Tribunal sobre els fets a què fa referència la documentació de l'actuació inspectora sotmesa a control jurisdiccional (SSTS de 5.12.1997, 16.01.1998 i 5.12.1998) i que aquest valor probatori només pot referir-se als fets comprovats directament pel funcionari, quedant fora del seu abast les qualificacions jurídiques, els judicis de valor o les simples opinions que els inspectors consignen en les actes i diligències (Sentència del Tribunal Constitucional 76/1990)". Així mateix "les infraccions poden deduir-se, de conformitat amb el que disposa l'article 1253 del Codi civil, quan entre un fet o fets demostrats i aquell que es tracte de deduir hi haja un enllaç precís i directe segons les regles del criteri humà". Aquesta doctrina aconsegueix rang legal en l'article 137.3 de la Llei 30/1992, de 26 de novembre, de règim jurídic de les administracions públiques i del procediment administratiu comú, tot això sense perjudici de les proves que en defensa dels respectius drets i interessos puguen aportar els interessats.  
És per tot això que només es pot considerar que les circumstàncies que es donen en aquest cas es corresponen amb les que té en compte la normativa aplicable per a donar lloc a la resolució del contracte i el desnonament per activitats molestes, insalubres, nocives, perilloses o il·lícites, i és procedent, amb desestimació del recurs presentat, confirmar la resolució de la directora general d'Habitatge i Projectes Urbans davant de la qual s'ha presentat aquesta alçada.  
RESOLUCIÓ  
Vist l'expedient, es dedueix que ha quedat acreditat que l'adjudicatari de l'habitatge objecte de l'expedient incorre en causa de resolució administrativa de contracte d'arrendament per realització a l'habitatge de promoció pública arrendat activitats molestes, insalubres, nocives, perilloses o il·lícites.  
Vistos els fets, les disposicions legals citades i les d'aplicació general, com també la proposta de la directora general d'Habitatge i Projectes Urbans, la secretària autonòmica de Medi Ambient, Aigua, Urbanisme i Habitatge resol la desestimació del recurs d'alçada.  
Contra aquesta resolució, que posa fi a la via administrativa, es podrà interposar recurs contenciós administratiu davant del jutjat contenciós administratiu corresponent en el termini de dos mesos comptadors a partir de l'endemà de la recepció d'aquesta, segons els arts. 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que es puga exercir qualsevol altre recurs que considere oportú.  
València, 2 d'abril de 2009. - La secretària autonòmica de Medi Ambient, Aigua, Urbanisme i Habitatge: María Ángeles Ureña Guillém."